Instruction: Fes-me un resum que doni una visió general concisa de la informació més rellevant del text següent en les seves pròpies paraules.

Context:
El director de la Fundació Arrels, Ferran Busquets, ha denunciat que els equipaments oberts per l’Ajuntament de Barcelona per l’arribada del fred dedicats a persones sense llar “són una mala solució” i que “a vegades, és una bona decisió no anar a aquests espais”.
La valoració ha arribat després d’explicar que els serveis municipals ja han activat els recursos de reforç per les baixes temperatures.
Segons ha concretat Busquets, inclouen 64 places extres, 48 per a homes i 16 per a dones.
En aquest sentit, el portaveu de l’entitat ha insistit que les places “són totalment insuficients” alhora que ha reclamat que, en canvi, es prioritzin “espais de baixa exigència” com a solució temporal mentre no s’aconsegueixen pisos definitius.
Fonts municipals han confirmat que divendres van posar en marxa aquest servei i han apuntat que, com cada any, es preveu allargar-ho fins al març aproximadament.
Aquestes places se sumen a les 3.046 persones que a l’últim recompte es va informar que eren allotjades en espais municipals i de la Xarxa d’Atenció a les Persones Sense Llar (XAPSLL), que formen una quarantena d’entitats, entre les quals Arrels.
El model de l’entitat dirigida per Ferran Busquets, però, reivindica la cerca d’habitatges estables que suposin una solució per a l’emancipació de les persones sense llar i, si no, uns espais petits que permeten menjar, dutxar-se i dormir amb menys normes que altres equipaments.
Per contra, el plantejament municipal proposa uns albergs que no s’ajusten al que necessiten moltes de les persones que dormen al carrer, ha subratllat el portaveu d’Arrels en un acte de presentació d’una botiga-taller en què treballen persones sense llar.
“Les situacions meteorològiques de fred i calor són adverses sempre i passen la majoria de dies de l’any.
Evidentment, el fred ens sensibilitza més, però el fet que algú no vulgui anar a aquests espais normalment és una bona decisió“, ha reblat.
En Camilo, un usuari de la fundació Arrels que actualment viu a un pis i que en el passat va ser sensellar, ha aportat la seva visió del fenomen.
En el seu discurs, ha alertat que el trasllat puntual a un alberg durant un període de temps molt curt, per resguardar-se del fred, per exemple, suposa allunyar-se del lloc on ha construït un entorn pròxim.
“Quan ets al carrer, tens el teu lloc, el teu cercle, el teu lloc on ser.
Si te’n vas quinze dies per un tema de fred, ho perds tot quan tornes.
No és una solució, són pedaços”, ha reflexionat.
En el mateix sentit, ha recordat el moment en què dormia al ras i li van oferir anar a un equipament compartit.
“Vaig dir que no, perquè tothom que havia anat als albergs m’havien dit que no serveixen, que no estan bé”, tant per motius de normativa com per la convivència amb altres usuaris en entorns reduïts.
En relació amb el cas de la família amb dos fills petits que va morir en un incendi a la plaça Tetuan de Barcelona dimarts, el director d’Arrels ha apuntat que és una “autèntica barbaritat” que hi hagi famílies dormint en aquesta mena d’infrahabitatges alhora que ho és també “la taxa de risc de pobresa o exclusió social del 26%” present a Catalunya.
Aquesta situació de vulnerabilitat és la que condueix les famílies a ocupar locals per evitar el carrer, ha afegit Busquets.
La fundació centrada en l’acompanyament a persones sense llar ha participat avui de l’estrena oficial d’un nou espai vinculat a Arrels.
Es tracta del local La Troballa, que ja fa anys que opera com a taller ocupacional per a persones en situació de carrer o que han passat pel sensellarisme i que ara ha fet un pas endavant per obrir-se com a botiga i potenciar més actes presencials.
L’objectiu és fer “una empenta” al local, en paraules de la responsable del taller, Rocío Alonso, per apropar encara més aquest espai a la ciutadania.
Els talleristes s’encarreguen de fer tota mena de processos de ceràmica, fusteria o enquadernació amb materials que després es troben a la botiga física, ubicada al barri Gòtic.
L’espai de treball té unes quaranta persones implicades de manera permanent i també compta amb voluntaris.
Ara, amb aquesta estrena, vol posar a l’abast els productes que ells mateixos confeccionen a l’abast de qui vulgui donar suport al projecte que busca que cap persona dormi al carrer.
S’hi poden trobar tasses, accessoris, samarretes i altres materials.
A més, es preveu també que hi hagi xerrades de sensibilització i orientacions a la ciutadania sobre què fer si veu una persona dormint al carrer.

Response: Ferran Busquets, director de la Fundació Arrels, ha denunciat que els serveis municipals dedicats a ajudar les persones sense llar quan s'abaixen les temperatures no són suficients, ja que no hi han suficients places. A més, ha dubtat que sigui una bona solució i ha suggerit que s'haurien de buscar habitatges estables per a aquestes persones.


Instruction: Fes-me un resum que doni una visió general concisa de la informació més rellevant del text següent en les seves pròpies paraules.

Context:
Junts per Catalunya (JxCat) ha arrencat la legislatura assenyalant que no retrocediran "ni un mil·límetre" en la defensa de la independència, malgrat les dificultats per implantar el mandat "republicà" obtingut l'1-O i el 27-O al Parlament.
En aquest sentit, el diputat Quim Torra ha apuntat que seran "lleials" a l'expressió dels catalans a les urnes i que seguiran endavant amb el projecte republicà.
Torra ha indicat que el 27 d'octubre es va declarar "políticament" la República, i ha recordat que les institucions espanyoles no van tenir, precisament, una resposta política.
"Serem lleials a l'expressió dels catalans a les urnes.
Aquesta resolució és el punt de partida del projecte republicà.
La primera institució republicana és la voluntat popular, que va donar la majora absoluta als partits que defensen la independència", ha assenyalat Torra, que ha volgut recordar les càrregues de l'1-O.
"Els catalans tenim el deure de no oblidar què hem vist, i de tenir una solidaritat fraterna per tal que els culpables siguin condemnats", ha recalcat el diputat de JxCat.
El dirigent sobiranista ha carregat contra els efectes de l'aplicació del 155, i també ha posat de manifest la deriva "repressiva" de l'Estat, que es basa en la judicialització, processos judicials contra dirigents polítics i contra ciutadans particulars.
"L'Estat ha ensenyat una de les cares més fosques.
S'han assolit quotes impensables de decència democràtica.
Tot s'hi ha valgut", ha recaltat i, al mateix temps, ha volgut deixar clar que es manté vigent el suport parlamentari a Puigdemont.
"Què passa a l'Estat amb els presidents de la Generalitat?", s'ha preguntat recordat mentre esmentava Francesc Macià, Lluís Companys, Josep Irla, Jordi Pujol -empresonat durant el franquisme i aplaudit per una part dels diputats independentistes- i Artur Mas, aquest últim inhabilitat pel 9-N i immers en un procés judicial al Tribunal de Comptes.
"O acaben a la presó, o a l'exili", ha dit.
"Avui, si ets independentista, ets culpable", ha ressaltat el dirigent sobiranista, que ha citat Stefan Zweig per tancar el discurs.
Torra ha volgut iniciar la intervenció recordant les absències d'aquells diputats que o bé són a l'exili -Carles Puigdemont, Toni Comín- o bé a la presó -Oriol Junqueras, Jordi Sànchez.
Els dos últims han delegat el vot en Jordi Turull i en Marta Rovira, segons ha informat Roger Torrent al principi d'un ple que ha tornat a ser convuls.
La República "que no va néixer" del PSC
Dura intervenció de Miquel Iceta, primer secretari del PSC, en el primer gran debat de la legislatura.
Després de reclamar que comenci a córrer el rellotge de la investidura, frenat des del 30 de gener, Iceta ha avisat l'independentisme que no té sentit "recuperar una República que no va néixer" i ha recalcat que qualsevol intent de "legitimitat paral·lela" des de Brussel·les està "abocat al fracàs".
En aquest sentit, el dirigent socialista ha criticat que no se sap, a hores d'ara, quants presidents hi haurà, ni quins seran "de veritat" i quins "de fireta", en referència a Carles Puigdemont.
Iceta també ha demanat que en el futur Govern no hi hauria d'haver cap persona encausada o immersa en processos judicials relacionats amb el sobiranisme.
Els comuns alerten d'un "auto-boicot"
El primer ple de la legislatura ha arrencat amb bronca parlamentària inclosa, però també amb la decisió del president del Parlament, Roger Torrent, de fer arrencar la sessió malgrat que Ciutadans l'ha intentat frenar per impedir que es voti sobre l'1 d'octubre.
Els "comuns" han inaugurat el ple amb una proposta de resolució en defensa de la sobirania del Parlament que rebrà el suport dels independentistes.
Però en el seu discurs, Xavier Domènech ha llançat una advertència: "No ens podem quedar atrapat per l'ahir.
No hi ha restitució possible".
Al seu judici, proposar Jordi Sànchez com a candidat a la presidència de la Generalitat serà un "auto-boicot" perquè retardarà la recuperació de l'autogovern.

Response: Junts per Catalunya ha assegurat que no tiraran enrere en la defensa de la independència. Quim Torra ha dit que seguiran endavant amb el projecte i que respectaran els desitjos dels catalans a les urnes. Ha volgut també recordar els diputats que estan o bé exiliats o bé a la presó: Carles Puigdemont, Toni Comín, Oriol Junqueras i Jordi Sànchez.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
Les exportacions gironines han caigut un 15% al maig arrossegades per l'efecte de la pandèmia.
Segons recull l'estadística que periòdicament publica el Ministeri, les empreses de la demarcació van fer vendes a l'exterior per valor de 438,4 milions d'euros (MEUR).
El maig també marca un punt d'inflexió amb les càrnies, que per primer cop aquest 2020 deixen enrere els números verds i veuen com les seves exportacions cauen un 8,4% (situant-se en 133,7 MEUR).
I de retruc, això també capgira l'acumulat de l'any.
Perquè l'efecte de la covid-19 fa que les vendes de les empreses gironines a l'exterior ja siguin un 3,3% inferiors a les del 2019.
Per països, França es manté com a primer destí, seguit per la Xina.
La covid-19 continua impactant de ple damunt les exportacions gironines.
Si bé al maig, quan va començar la desescalada, la caiguda no ha estat tan acusada com la de l'abril (quan es va situar en el 23,7%) els números negatius continuen.
Segons l'estadística que publica periòdicament el Ministeri d'Indústria, Comerç i Turisme, durant el mes de maig les empreses de la demarcació van exportar per valor de 438,4 MEUR.
I això, comparat amb el mateix període del 2019, es tradueix en un descens del 15%.
Si es passa la lupa per sectors, el maig també marca un punt d'inflexió.
Perquè l'agroalimentari gironí per primera vegada deixa enrere els números verds.
En concret, les seves vendes a l'exterior es van situar en 203,9 MEUR, cosa que representa una caiguda global del 9,3% en comparació amb el mateix mes de l'any passat.
I en aquest descens, hi tenen a veure molt les càrnies.
Al maig, les exportacions del clúster es van situar en 133,70 MEUR.
En comparació amb el 2019, això suposa un descens del 8,4% (ja que aleshores, les vendes a l'exterior de carn fresca i despulles d'animals es van situar en 145,97 MEUR).
Les químiques, a la baixa
El coronavirus i la frenada de l'economia també es deixa notar al sector químic (el segon en importància al maig).
En concret, al llarg d'aquest mes, les seves vendes cauen un 5,7% (situant-se en 85,1 MEUR).
Aquesta situació, però, no es dona amb la maquinària.
I és que durant el mes de maig, tot i que tímidament, el sector ha aconseguit repuntar vendes (passant dels 37,24 MEUR del 2019 als 39,8 MEUR d'aquest 2020).
Pel que fa a mercats, al maig França s'ha mantingut com el primer destí dels productes gironins.
Aquí les empreses hi han fet vendes per valor de 104,35 MEUR.
Per darrere seu, i passant per davant de la resta de països de la UE, s'hi situa el gegant asiàtic (amb exportacions de 57,77 MEUR, principalment de carn de porc).
I ja a molta més distància, s'hi troben mercats com Itàlia (29,65 MEUR), Alemanya (26,41 MEUR) o el Regne Unit (22,29 MEUR).
Si es comparen les exportacions gironines amb les de la resta de Catalunya, totes les demarcacions tanquen el maig amb caigudes.
A Barcelona, el descens és del 40,1%; a Tarragona, del 37,9% i a Lleida, de l'11,5%.
I això també comporta que, durant aquest mes, les exportacions catalanes hagin davallat de mitjana un 37,2% (tancant el mes amb vendes a l'exterior per valor de 4.292,5 MEUR).
Un 3,3% menys en l'acumulat del 2020
L'efecte del coronavirus, de retruc, fa que les exportacions gironines entrin en números negatius en l'acumulat del 2020.
En concret, ja s'està un 3,3% per sota dels registres que es van assolir en el mateix període de l'any passat.
Entre gener i maig d'aquest 2020, les empreses gironines han fet vendes a l'exterior per valor de 2.292,8 MEUR.
Si es miren les xifres per sectors, però, en l'acumulat del 2020 l'agroalimentari de moment compensa el descens d'aquest maig amb el bon inici d'any que va tenir.
Perquè les seves exportacions se situen en 1.113,3 MEUR, un 14,7% més en comparació amb el 2019.
No passa el mateix, però, amb les químiques: aquí, les seves vendes davallen en un 10,8% (situant-se en un global de 385 MEUR).

Response: Segons les estadístiques publicades pel Ministeri, el mes de maig ha suposat una reducció d'un 15% de les exportacions gironines degut als efectes de la pandèmia. A la resta de Catalunya també podem veure aquesta reducció: un 40,1% a Barcelona, un 37,9% a Tarragona i un 11.5% a Lleida. Durant aquest mes, doncs, les exportacions catalanes han abaixat un 37,2%.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
Un estudi liderat per investigadors de l'Hospital del Mar i de l'Institut de Salut Global de Barcelona revela que determinades zones del cervell dels infants amb obesitat presenten alteracions si es comparen amb els que tenen un pes normal o sobrepès.
Aquestes alteracions vinculen l'obesitat amb una patologia cerebral similar al trastorn obsessiu-compulsiu, ja que són les mateixes zones afectades.
"L'obesitat en general, i en particular la infantil, s'enfoca com un mal hàbit i s'assenyalen determinats aliments com a responsables, però no és del tot així", indica el doctor Jesús Pujol, autor de l'estudi i responsable de la Unitat de Recerca en Ressonància Magnètica del Mar.
Els resultats es publiquen a la revista Cerebral Cortex.
Els investigadors han pogut certificar que el cervell dels infants que pateixen obesitat presenta trets diferents respecte al dels que tenen pes normal o sobrepès.
És la primera vegada que es fa un estudi d'aquest tipus en menors d'edat i es documenten aquestes alteracions en nens i nenes que pateixen obesitat.
Els autors de l'estudi han analitzat imatges del cervell de 230 nenes i nens d'entre 8 i 12 anys -voluntaris de l'estudi BREATHE liderat per ISGlobal- i han observat que hi ha dues zones que tenen alteracions i es troben hiperexcitades.
Es tracta de l'escorça orbitofrontal i l'amígdala, els centres que regulen les sensacions de recompensa i de càstig i la seva relació amb la part del cervell que regula les necessitats bàsiques, com el menjar i les emocions, i l'escorça somatosensorial, on el cervell representa la imatge del nostre propi cos. Aquestes alteracions són iguals que les de les persones que pateixen un trastorn obsessiu-compulsiu i que les d'aquelles que tenen la malaltia de Prader-Willi, d'origen genètic, que produeix un trastorn obsessiu i deriva en obesitat.
"El nen obès és un nen que pateix molt el seu problema i pateix la idea obsessiva al voltant del menjar.
El menjar no el tranquil·litza, no en gaudeix, només li treu l'ansietat de forma parcial", explica Laura Blanco-Hinojo, investigadora de la Unitat de Recerca en Ressonància Magnètica i signant de l'estudi.
És a dir, l'obsessió per menjar envaeix la ment de la persona, fet que és viscut de forma negativa, amb patiment, un fet que no passa amb els infants amb pes normal o sobrepès.
L'alteració del sistema que regula la conducta es pot considerar que arriba al nivell de patologia cerebral, fet que cal tenir en compte.
"La intervenció terapèutica és totalment necessària", assenyala el psicòleg Gerard Martínez-Vilavella, de la Unitat de Recerca en Ressonància Magnètica de l’Hospital del Mar i participant en l'estudi.
"En el sobrepès hi ha alteracions quantitatives que indiquen que el cervell funciona diferent, però en el cas de l'obesitat, ja entra en la categoria del fet patològic", afegeix.
El fet de tenir hiperexcitades aquestes zones del cervell provoca una ansietat permanent en els infants amb obesitat i, a la vegada, altera la mateixa percepció del cos, magnificant-la.
Per això, els responsables de l'estudi destaquen que cal un abordatge multidisciplinari i tenir en compte que aquests infants es troben encara en un moment de formació de la personalitat i de les estructures i connexions cerebrals.
Els investigadors apunten que l'estudi no permet determinar si l'obesitat genera les alteracions cerebrals o són aquestes alteracions les que provoquen el sobrepès i l'obesitat, però que cal tenir en compte els dos factors, l'alimentació i la patologia cerebral.
Jordi Sunyer, investigador d'ISGlobal i últim signant del treball, destaca que l'alta prevalença d'obesitat infantil és "una de les majors epidèmies del segle XXI".
"La troballa d'alteracions en el funcionament del cervell en les àrees relacionades amb la recompensa i la visió del cos d'aquests nens i nenes indica que el seu tractament ha de ser dirigit també a nivell individual
El 38% de les nenes d'entre 6 i 11 anys de Catalunya pateixen sobrepès o obesitat, xifra que arriba al 40% entre els nens de la mateixa edat, segons un estudi de l’ISGlobal i de l'Institut IDIAPJGol realitzat amb més d'un milió d'infants i publicat a Jama Network Open.
La prevalença ha disminuït en general, però s'ha incrementat a les àrees urbanes més desfavorides.
Es considera que un infant pateix obesitat quan té un pes que se situa en el percentil 95 de la mitjana corresponent a la seva edat.

Response: Investigadors de l'Hospital del Mar i de l'Institut de Salut Global de Barcelona han dut a terme un estudi amb 230 nens i nenes d'entre 8 i 12 anys, i han conclòs que el cervell dels infants amb obesitat tenen alteracions en determinades zones, en concret  l'escorça orbitofrontal i l'amígdala. Els psicòlegs creuen que és necessària la intervenció terapèutica.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
La possibilitat que la plantilla de Nissan presenti una demanda col·lectiva contra la companyia pren força.
Així s’ha anunciat en una assemblea que s’ha celebrat avui a Montcada i Reixac i en la qual han participat centenars de treballadors.
La trobada arriba després que aquest ahir a la nit es trenquessin les negociacions entre la direcció i els representants sindicals, i la multinacional fes la seva ‘última oferta’.
El comitè d’empresa acusa la companyia d’estar ‘imposant’ la seva voluntat.
Reclama un pla d’industrialització, unes indemnitzacions justes i que no s’acomiadi cap empleat mentre la planta continuï activa.
Alhora, fan una crida perquè les administracions intervinguin i adverteixen que mantindran els piquets.
Sota un sol de justícia, centenars de treballadors de Nissan s’han concentrat amb paraigües i para-sols, en un solar que l’ajuntament de Montcada els ha cedit per organitzar aquesta assemblea.
Els representants sindicals s’han mostrat molt crítics amb la direcció i han demanat a la plantilla que continuï ‘en peu de guerra’ per demostrar a la multinacional que no cedirà davant el que consideren que és una ‘imposició’.
Han deixat clar que no acceptaran ‘l’última oferta’ de l’empresa i han instat la companyia que faci una passa enrere i escolti les demandes dels treballadors.
Tot i que el període de consultes ja ha acabat, obren la porta a seguir negociant, sempre que es tinguin en compte les seves reclamacions.
La principal d’aquestes peticions gira al voltant de la reindustrialització.
Consideren que la companyia hauria d’implicar-se més.
‘Nissan és qui vol abandonar i deixar enrere quaranta anys d’història’, explica Miguel Ruiz, secretari general de Sigen-USOC a l’empresa, que recorda a la direcció que ‘té una responsabilitat social’.
A banda, exigeixen que es mantinguin tots els llocs de treball fins que no s’aturi l’activitat industrial a les fàbriques catalanes.
Dijous, Nissan va obrir la porta a ajornar el tancament sempre que els treballadors abandonin la vaga indefinida i reiniciïn la producció a finals d’agost.
La direcció s’ha compromès a no acomiadar ningú fins a final d’any, però, després, vol ‘gestionar l’excedent’ de 660 treballadors a partir del començament del 2021.
‘No podem consentir que mentre estem produint hi hagi empleats que hagin de sortir de l’empresa de forma traumàtica’, apunta Ruiz.
Un altre dels aspectes que els amoïna són les indemnitzacions que s’haurien d’aplicar.
L’empresa ha plantejat tres franges d’edat, per les quals ha establert diferents condicions.
Els sindicats reclamen major protecció pel segment d’entre 50 i 55 anys.
Consideren que es tracta de persones que estan arribant al final de la seva vida laboral i que poden trobar-se ‘en risc d’exclusió social’.
Davant aquesta situació.
El comitè d’empresa ha assegurat que ja té preparada la demanda col·lectiva.
‘Els nostres advocats han estat argumentant-la i si dimarts l’empresa diu que aquesta és la seva proposta i res no canvia, evidentment ens veurem abocats a presentar-la’, remarca el secretari general de Sigen-USOC.
Tot i això reconeix que no és la sortida desitjada, ja que implicaria entrar en un procés judicial que podria dilatar-se molt en el temps.
Ruiz ha aprofitat per retreure al president del govern espanyol, Pedro Sánchez, i al vice-president, Pablo Iglesias, que no intervinguin.
‘És una vergonya que una empresa que ha utilitzat fons públics pugui abandonar les seves operacions i deixar més de 25.000 famílies sense feina i mentint’.
Alhora, recorda a Sánchez que el mes de gener passat va dir que els llocs de treball dels empleats de Nissan estaven garantits.
‘Qui ens fa fora és l’empresa, vostè hi te molta responsabilitat’, ha advertit a Sánchez.
Per la seva banda, el secretari general de CCOO, Javier Pacheco, assegura que un cop trencat el període de consultes, la plantilla només pot protegir-se jurídicament impugnant aquests acomiadaments.
‘Farem una demanda col·lectiva en contra de les causes objectives que ha intentat justificar l’empresa per trobar la nul·litat dels jutjats’, ha detallat.
Pacheco lamenta que s’hagi arribat a aquest punt, però fa responsable del fracàs de les negociacions a l’empresa.
‘Només tenien al cap utilitzar l’Estaut dels Treballadors per fer els acomiadaments de la forma més econòmica possible i aquesta ha estat la dinàmica de la negociació’, ha lamentat.
La plantilla mantindrà els piquets a les fàbriques de Montcada i Reixac i Sant Andreu, i també la vaga indefinida que fa més de noranta dies que dura.
‘No confiem en l’empresa’, indica Ruiz que diu que temen que vulgui emportar-se alguns dels materials que hi ha en aquestes factories i que s’utilitzen per fabricar models per Renault.
‘Hem fet una crida per secundar els piquets’, ha apuntat Ruiz.
Durant l’assemblea s’han sentit moltes veus crítiques contra Frank Torres, el responsable d’operacions industrials de Nissan.
Alguns empleats l’han titllat de ‘mercenari’ i ‘rata’.

Response: La possibilitat de que els empleats de Nissan presentin una demanda  col·lectiva contra la companyia és un fet probable. El comitè d’empresa ha deixat clar que no acceptaran cap proposta de Nissan i exigeixen un pla d’industrialització, indemnitzacions justes i que no s'acomiadi cap treballador mentre la planta sigui activa.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
Una empresa de Vic ha dissenyat un llum LED que permet desinfectar els espais de bacteris i virus, com la Covid-19.
Ho fa a través de dos sistemes: un que actua sobre les superfícies i un altre sobre l'aire.
L'aparell, inicialment pensat per centres sanitaris, equipaments públics i negocis, es controla a través d'una aplicació mòbil.
El gerent de la companyia, Pere Lloansí, ha relatat a l'ACN que fa temps que l'empresa treballa amb la idea de fer llums per combatre els virus i bacteris, però ha estat l'aparició del coronavirus el que ha acabat d'impulsar el projecte.
A l'espera dels darrers testos, el nou llum podria estar al mercat ja aquesta tardor.
El producte està 100% fabricat a Vic.
Fa temps que l'empresa vigatana Montronic treballava amb la idea de fer llums "per combatre virus i bacteris", explica el seu gerent, Pere Lloansí.
Ha estat, però, l'aparició de la Covid-19, el que ha acabat d'impulsar el projecte.
I és que, recorda, la pandèmia ha desencadenat un enduriment dels requisits de desinfecció i esterilització dels espais.
El gran distintiu del llum és que inclou tres usos en un mateix aparell.
D'una banda, utilitza una tecnologia ultraviolada de tipus C. Aquesta, que és la que utilitzen alguns hospitals per desinfectar els quiròfans, emet una longitud d'ona molt curta, el que permet "perforar i entrar dins de l'ADN dels virus i bacteris", explica el cap d'operacions, David Ortega.
En el cas de la Covid-19, afegeix, d'acord amb les darreres investigacions, calen entre 5 i 6 segons de radiació, utilitzant aquesta amplitud d'ona, per acabar amb el virus.
A través d'aquest sistema es pot desinfectar les superfícies de virus i bacteris.
El segon dels usos és que desinfecta l’aire de virus i bacteris.
Inclou un sistema que permet recircular l'aire de l'habitació filtrant-lo i desinfectant-lo gràcies a un sistema de ventilació integrat.
En paral·lel, en la seva utilització per il·luminar, ofereix un canvi de tonalitat de la llum de freda a càlida, un fet que, segons els seus creadors, "permet relaxar la visió".
Tot plegat es controla a través d'una aplicació mòbil, que permet abordar des de quin ús aplicar a quants segons de radiació emetre en funció del virus que es vulgui "atacar".
A causa de les radiacions, la llum ultraviolada s'ha d'utilitzar quan no hi ha ningú a l'indret.
Per evitar riscos, incorpora un sensor de moviment per tal que, si detecta a algú a l'habitació, automàticament el llum es pari.
En el cas de la desinfecció de l'aire, sí que funciona amb gent.
Des d'hospitals a gimnasos
Montronic Vic està realitzant els darrers testos amb l'objectiu que el llum es pugui comercialitzar a la tardor.
Inicialment, explica Ortega, està pensat per a hospitals, equipaments públics, restaurants, hotels o gimnasos.
"Cal utilitzar-la amb precaució i cal formar primer a aquest mercat abans d'abordar l'ús domèstic, seria una bogeria", assenyala.
L'altre gran distintiu del producte és que està 100% fabricat a Vic.
Les peces, expliquen els seus impulsors, s'han adquirit a proveïdors catalans i el sistema s'ha confeccionat i produït a les instal·lacions vigatanes, que disposen de la tecnologia d'última generació.
Mapes interactius
MAPES Vint comarques han duplicat els positius de coronavirus en l'última quinzena
Consulta en mapes i taules quants contagis s'han detectat, a nivell local i comarcal, en cadascuna de les setmanes des de l'aixecament de l'estat d'alarma
coronavirus
Així hem de guardar les mascaretes a casa entre ús i ús
El lloc on la guardem i com ho fem és vital per poder-la reutilitzar
ONZE DE SETEMBRE
GUIA Tot el que sabem fins ara d'una Diada condicionada pel coronavirus
La mobilització serà física en 60 municipis davant d'un centenar d'edificis de l'administració de l'Estat i també hi haurà espai per un component virtual i solidari
Ciència en societat
Els reptes del rastreig de contactes
Per a fer el seguiment de contactes per evitar rebrots calen professionals i la solució va associada a l'atenció primària, una àrea desatesa durant anys i amb recursos minvats
Tota l'actualitat, minut a minut
Segueix, en directe, el que està passant a Catalunya i al món

Response: L'empresa vigatana Montronic portava temps treballant en dissenyar llums per a combatre virus i bacteris, i amb l'aparició del coronavirus, aquest projecte s'ha impulsat. Així, han aconseguit dissenyar un llum LED que, funcionant a través d'una aplicació mòbil, desinfecta els espais de bacteris i virus. S'estima que calen entre 5 i 6 segons de radiació per a acabar amb la covid-19.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
Un sol de justícia ha donat la benvinguda als milers d’assistents que no s’han volgut perdre la primera jornada del Sónar de Dia, l’endemà de la triple estrena de Björk –amb exposició, conferència i DJ set inclosos.
La islandesa s'ha convertit en el principal reclam d’aquesta XXIV edició d’un festival que des del 1994 s’ha convertit en dinamitzador entre indústria i creadors i aparador de la tecnologia i tendències del present i futur.
D’aquest avui i del que vindrà en són indissociables totes i cadascuna de les propostes que inclouen l’eclèctic programa d’aquest festival de referència a nivell mundial.
Per a la primera jornada, l’accent ha estat posat en les veus femenines que despunten en el panorama tant català com internacional.
I també en Arca, un artista total que ha tornat després de la seva entrada fulgurant en el paisatge sonor contemporani.
I el públic, atent al que es coïa en els diversos escenaris del complex de Montjuïc ha gaudit, après i experimentat noves sensacions gràcies a uns artistes que de ben segur que han deixat bocabadat a més d'un.
Les dones lideren l'estrena del Sónar
El tret de sortida l’ha donat a l’hora del vermut al SónarVillage la catalana DJ Tutu, qui ha ofert una sessió versàtil mesclant deep house, electrònica, techno i breaks.
A l'escenari del Sónar Dôme hi ha passat la DJ i productora sud-coreana Miiin amb la seva proposta que combina la música electrònica amb influències de la música sud-coreana.
Després ha estat el torn per a una de les veus més esperades: Princess Nokia.
La novaiorquesa d’origen nicaragüenc ha portat per primera vegada a l’Estat el seu R&B proper al trap i hip-hop contundent i alternatiu.
Però ha estat breu.
El retard de gairebé una hora en l’inici ha provocat que a la seva posada en escena li hagi mancat extensió, però no actitud ni intensitat.
Així ho demostra l'entrega i els balls amb què els estoics espectadors l'han agraciat.
D△WN ha estat un altre dels grans hits de la tarda.
Dawn Richard trenca motlles.
Quan estava predestinada i ho tenia tot de cara per entrar a formar part del mainstream, va decidir que ella es volia produir, dissenyar, i per descomptat, cantar, tots els seus espectacles.
Amb dos ballarins, ha aparegut en un dels escenaris del Sónar per primera vegada i no ha deixat ningú indiferent.
Està predestinada, sens dubte, a triomfar, i haver pres el camí dels vorals de l’èxit no l’impedirà que sigui respectada com poques veus del “pop negre”.
I el nombrós públic que s'ha acostat a escoltar i visualitzar la seva posada en escena tampoc no en dubta.
El nou SonarXS
Una altra de les novetats d’aquest Sónar és l’escenari SonarXS, el novè.
En aquest, l’aposta clara és per als sons de carrer, els beats més urbans i el tomb que està fent gran part del públic cap al trap, el dancehall i el hip-hop que té el seu modus vivendi a les plataformes SoundCloud i Youtube.
Un escenari immillorable per a Yung Beef.
El membre de Pxxr Gvng –actualment Los Santos- ha ofert un concert atropellat, en el qual, fins i tot els més acòlits s’han trobat desubicats.
Això no és sinònim, però, que no hagi arribat a les expectatives.
L’aura que envolta el traper granadí, acompanyat per dos mestres de cerimònies, han acabat convencent, a base d’insistència i una agressiva escenografia, curiosos i fans.
Arca, captivant
El productor veneçolà Arca ha tornat al Sónar després de la seva assistència ara fa dos anys.
I ho ha fet amb nou àlbum, del qual n'és absolut protagonista.
Acompanyat per Jesse Kanda, ha ofert un espectacle amb tots els ingredients.
Intensitat, ball, experimentació, soroll i celebració.
Un llenguatge innovador, creativitat insubornable, innovador llenguatge i proposta visionària.
Un cúmul d'encerts que han rebut l'aprovació d'un SónarHall ple per no perdre's ni un moment d'un espectacle i artista totals.
De cara a divendres, les actuacions més esperades del Sónar de Dia seran les dels populars Fat Freddy's drop, Damian Lazarus, Suzanne Ciani, Clark, la de la catalana Bad Gyal i el basc Aitor Etxebarria.
Pel que fa a la nit destaca l'actuació de Soulwax, Nicolas Jaar i Little Dragon.
Dissabte, el darrer dia del Sónar, durant el dia s'oferiran les actuacions de Joe Goddard, els DJ Joe Kay i Jarreau Vandal, Thundercat i Deena Abdelwahed, entre d'altres.
El Sónar 2017 tancarà les seves portes a la nit amb noms tant populars com el DJ Cerrone, Justice i De la Soul.

Response: La primera jornada del Sónar de Dia atrau milers d'assistents a aquest festival que funciona des del 1994. Per aquesta primera jornada, l'atracció principal han estat les veus femenines, tant catalanes com internacionals. Entre les actuacions més destacades i esperades, la de Princess Nokia, tot i que va ser molt breu degut a un retards, i la de Dawn Richard.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
El Palau de la Música commemorarà enguany els 125 anys de la creació de l'Orfeó Català amb un programa de set concerts, una exposició documental i una taula rodona sobre la història d'aquesta institució musical catalana de referència.
La celebració arrenca aquest diumenge 8 de maig, amb l'estrena de 'Veni Creator Spiritus', obra del director de l'Orfeó i el Cor de Cambra, Josep Vila, com a homenatge a la casa que l'any que ve abandonarà després de 17 anys.
Gustavo Dudamel, Simon Halsey i la London Symphony Orchestra, entre altres, se sumaran a la commemoració participant en alguns dels concerts programats.
D'altra banda, Orfeó i Cor protagonitzaran aquest mes de maig una gira de quatre concerts a Itàlia.
Creat l'any 1981, l'Orfeó Català celebra aquest 2016 els seus 125 anys d'història.
Concerts especials i actes diversos serviran per commemorar l'efemèride i reiterar els principis fundacionals de la institució: "La difusió del repertori coral català i universal, i vetllar per l'excel·lència artística de les seves interpretacions", en paraules de la presidenta Mariona Caraulla, aquest dimecres.
La celebració consta de sis concerts repartits entre aquest any i el vinent.
El tret de sortida és aquest proper diumenge, amb l'actuació de l'Orfeó Català i l'Orquestra Camera Musicae en què s'estrenarà l'obra encarregada a Josep Vila 'Veni Creator Spiritus', basat en el poema llatí.
Vila ha creat la composició en homenatge a l'Orfeó Català, amb la reflexió sobre les tragèdies del món i la reivindicació dels valors duradors i "positius per la humanitat" –ha indicat el director de l'Orfeó Català i el Cor de Cambra del Palau-.
Com el propi Vila ha recordat, aquest un text musicat moltes vegades, "la més emblemàtica la de la 8a Simfonia de Mahler".
"Aquest és un cant a la generositat, la intel·ligència i les emocions, coses que en un món complex i convuls com estem ens donen optimisme de viure cada cop que les detectem", ha descrit Vila.
Aquesta no és l'obra "de celebració", ha matisat Vila.
I és que en el mateix concert s'interpretarà també una altra composició del director, 'Te Deum', aquesta sí "escrita per a les grans celebracions" i escollida per a l'ocasió.
Vila va compondre-la l'any 2000 i estrenada a Flix, doncs la seva composició va ser una petició de l'Orfeó del municipi per celebrar que els ex enginyers de la petroquímica havien construït un orgue, segons ha rememorat Josep Vila.
El concert serà l'epíleg de Josep Vila al capdavant dels dos cors, doncs el director abandona el càrrec a final de temporada.
La presidenta de l'Orfeó Català, Mariona Carulla, el director general del Palau de la Música, Joan Oller, i també el mestre Ros Marbà –assegut entre el públic a la roda de premsa- han agraït a Vila la seva tasca i dedicació a la casa al llarg de 17 anys.
A banda del concert inaugura, la celebració de l'aniversari tindrà sis actes més.
Al setembre, l'Orfeó Català i el Cor Jove cantaran amb la London Symphony Orchestra, dirigida per Gianandrea Noseda, la 'Missa de Rèquiem' de Verdi.
Al novembre, el nou director titular dels cors de la casa, el britànic Simon Halsey, dirigirà el cor de l'Orfeó i el Cor de Cambra interpretant Mendelssohn, Fauré i Brotons.
Després vindrà el tradicional Concert de Sant Esteve, i ja al març de 2017 hi haurà una cita destacada dels mateixos dos cors acompanyant l'Orquestra Simfònica Simón Bolívar dirigida pel reputat Gustavo Dudamel (amb un programa dedicat a la 'Simfonia núm. 9' de Beethoven).
A l'abril Simon Halsey tornarà a dirigir el cor de l'Orfeó en el concert que commemora, precisament, el primer concet públic del 'Orfeó, amb la interpretació de l'Ave Verum de Mozart'.
I finalment, el 14 de maig, el Cor de Cambra del Palau tancarà els concerts commemoratius amb un concert dedicat als 'mestres' de l'Orfeo Català, prohoms vinculats a la institució com Amadeu Vivies i Lluís Millet (fundadors), Lamote de Grignon, Eduard Toldrà o Francesc Pujol.
A banda d'aquests concerts, l'Orfeó Català i el Cor de Cambra protagonitzaran aquest mes de maig una nova gira internacional ("d'acord amb l'objectiu estratègic de la internacionalització", ha senyalat Joan Oller) que els durà, al costat de la Mahler Chamber Orchestra dirigida per Daniele Gatti, a les ciutats italianes de Torí, Ferrara, Bèrgam i Brescia.
Anteriorment, els cors han actuat a Londres (abril 2015) i Viena (juny de 2013)
L'altra vessant dels actes de celebració consta d'una exposició i una taula rodona.
L'exposició dedicada als 125 anys de l'Orfeó Català s'inaugurarà el 26 de setembre al Foyer del Palau de la Música, i ensenyarà fotografies, documentació històrica, objectes i correspondència lligats a la història de la institució, gràcies a la tasca del Centre de Documentació de l'Orfeó Català.
Quant a la taula rodona 'La història de l'Orfeó i els seus orígens', se celebrarà l'11 de maig del 2017 amb l'historiador Joan B. Culla, el director Xavier Puig i l'assessor musical del Palau de la Música Lluís Millet.

Response: Com a motiu dels 125 anys d'història de l'Orfeó Català, es faran concerts especials i altres actes al Palau de la Música. Començaran aquest diumenge, amb l'actuació de l'Orfeó Català i l'Orquestra Camera Musicae on s'estrenarà l'obra "Veni Creator Spiritus", creada per Josep Vila. El director abandonarà la seva posició quan acabi aquesta temporada.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
El magistrat ponent de la resolució de Joaquim Forn, Miguel Colmenero, forma part del tribunal que durant aquest dimecres està revisant les sentències del 'cas Noos'.
Això vol dir, doncs, que el responsable de redactar la interlocutòria estarà pràcticament tot el dia ocupat amb aquesta vista, que també se celebra al Tribunal Suprem i que es preveu que sigui llarga.
Fonts jurídiques han confirmat a l'ACN que els tres magistrats de la sala d'apel·lacions es van reunir ahir a la nit per deliberar sobre la decisió però que encara no s'ha redactat cap resolució.
Per tant, podria ser que el Suprem no resolgués avui.
En el cas del conseller destituït, els tres magistrats han de decidir si atenen el criteri de la Fiscalia –que sol·licita llibertat sota fiança de 100.000 euros- o si es decanten per la petició de VOX (que és acusació popular) i el mantenen a la presó.
La mateixa sala d'apel·lacions també ha de resoldre el recurs de Jordi Sànchez.
En aquest cas, la Fiscalia manté la petició de presó.
La sala d'apel·lacions que revisa les decisions del jutge Llarena al Suprem està formada per tres magistrats: Miguel Colmenero, Alberto Jorge Barreiro i Francisco Monterde.
El primer d'ells, és el ponent de la resolució sobre Joaquim Forn i, per tant, l'encarregat de redactar la interlocutòria.
Aquest magistrat forma part del tribunal que aquest dimecres està revisant les sentències del 'cas Noos' (es van condemnar a set dels disset acusats).
Una vista que també se celebra al Tribunal Suprem i que es preveu que duri bona part del dia.
Sense resolució redactada
Fonts jurídiques han confirmat que encara no hi ha cap resolució redactada i, per tant, tot fa pensar que el Suprem no comunicarà avui la decisió sobre el conseller destituït.
Els tres magistrats es van reunir ahir a la nit per deliberar i, tot i que es desconeix si van arribar a un acord o no, el fet és que encara no hi ha res redactat.
Entre la Fiscalia i VOX
Els magistrats de la sala han de decidir si fan seu el criteri de la Fiscalia o de l'acusació popular, exercida per VOX.
Contra tot pronòstic, el ministeri públic va sol·licitar que Joaquim Forn quedés en llibertat si pagava una fiança de 100.000 euros (feia 10 dies la fiscalia havia demanat que es mantingués a la presó).
El canvi de criteri el va expressar a la sala el fiscal del Suprem Fidel Cadena, que no va amagar que ho feia "per imperatiu legal" i seguint ordres del fiscal general de l'Estat, Julián Sánchez Melgar.
Cadena va invocar l'article 25 de l'Estatut Orgànic del Ministeri Fiscal, que reconeix que el fiscal general de l'Estat podrà impartir "les ordres i instruccions convenients als seus subordinats".
En un comunicat posterior, la Fiscalia va defensar que sol·licitava llibertat amb fiança perquè no existia risc de reiteració delictiva i per "raons humanitàries" perquè pateix una malaltia (ha donat positiu en el virus de la tuberculina).
En canvi, l'acusació popular exercida pel partit d'ultradreta VOX va demanar a la sala que mantingués Forn a la presó, insistint en el risc de reiteració delictiva.
Per tant, els tres magistrats de la sala d'apel·lacions hauran de decidir si segueixen el criteri del fiscal general –que vol que Forn abandoni la presó- o si es guien pels arguments del partit ultradretà.
Habitualment, quan s'acorda deixar en llibertat un pes preventiu la resolució es comunica amb celeritat per evitar que estigui més temps privat de llibertat.
En canvi, si es decideix mantenir-lo a la presó, la interlocutòria pot trigar alguns dies.
La decisió de Sànchez, també pendent
Els mateixos magistrats també han de prendre una decisió sobre Jordi Sànchez, que ja ha renunciat oficialment a la candidatura de president i que, davant del tribunal i per boca del seu advocat, va anunciar que estava disposat a deixar l'escó.
En el cas de Sànchez, la Fiscalia no es va moure de la seva posició i va tornar a sol·licitar a la sala que el mantingués entre reixes (com també va fer VOX).
El ponent de la resolució del número 2 de JxCat és Francisco Monterde, el mateix magistrat que la defensa de Sànchez va intentar recusar sense èxit.

Response: Miguel Colmenero és un dels tres magistrats que formen part de la sala d'apel·lacions del jutge Llarena al Suprem i, per tant, és el responsable de redactar la interlocutòria per a la resolució del cas de Joaquim Forn, que decidirà sobre la seva llibertat. No obstant, el magistrat estarà tot el dia ocupat amb el "cas Noos".


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
Artur Mas aplaudint als nous consellers.
Foto: ACN
Ironia amb diverses intensitats i furga en les errades comeses en els primers 100 dies de treball del govern d'Artur Mas.
Tot els grups de l'oposició han carregat els neulers contra les virtuals retallades del Govern però amb una certa calma controlada, sobretot per part del PSC i el PP, que han deixat la porta oberta a negociar els futurs pressupostos.
El principal grup de l'oposició, el PSC, no se n'ha estat de disparar però afinant la diana.
Si bé el cap de files parlamentari dels socialistes, Joaquim Nadal, ha posat un "4 justet" a l'acció de l'executiu, també s'ha deixat estimar de cara a la negociació dels pressupostos.
El líder socialista, però, li ha retret que hagi generat "més alarma i menys crèdit amb el desmantellament de l'estat del benestar".
Per Nadal, el Govern "no ha escrit res al DOGC llevat de cessaments i nomenaments" i treballa amb la hipòtesi que el país "encara viu en l'època de Jordi Pujol, sense ser conscient que el país ha canviat molt".
"Estem davant una hora greu pel país" ha sentenciat Nadal.
PP: "No hi ha res a celebrar"
Per la seva banda, Alícia Sánchez-Camacho, del PP, ha assegurat que veu Mas més capficat pel què diran que pel què farà.
"Quan no hi ha contingut ni res a celebrar", ha afirmat la presidenta dels populars catalans, Mas s'està preocupant "per celebrar aquests cent dies de govern que no pas per exercir com a govern real".
Camacho acusa Mas de ser "el president més deslleial i amb menys sentit d'estat que ha tingut Catalunya".
Creu que el balanç dels 100 dies de Mas són els més de 50.000 aturats que hi ha a Catalunya des de que és President.
ICV: "Nul·la sensibilitat social"
Des d'ICV-EUiA, Joan Herrera ha fet la valoració més dura d'aquests cent dies.
Herrera ha parlat de "nul·la sensibilitat social".
En la mateixa línia que el PSC, el líder ecosocialista també ha assegurat que Mas "està protagonitzant el pitjor atac a l'estat del benestar que hem patit mai".
"Mas utilitza la Senyera per amagar les retallades" ha afegit Herrera.
ERC furga en la ferida oberta entre Mas i Duran
Joan Puigcercós, líder d'Esquerra Republicana, veu una escletxa entre el president i Josep Antoni Duran i Lleida.
Puigcercós s'ha preguntat si "el senyor Mas no sap el que fa el senyor Duran a Madrid".
SI: "S'ha constatat el fracàs"
Uriel Bertran, per Solidaritat, ha posat com a prova que s'ha constatat el fracàs de l'actual govern les xifres de l'atur acabades de publicar.
Bertran ha recordat que ha pujat de més de 8.000 persones i que Mas va prometre reduir-lo a la meitat.
C'S: "Com pitjor, millor"
Des de Ciutadans per Catalunya, Jordi Cañas ha assegurat que pel president Mas, "com pitjor estigui la situació econòmica" millor, perquè té "més armes per desenvolupar el discurs d'enfrontament amb el conjunt d'Espanya".
Així mateix, ha qualificat Mas de "hooligan independentista".
CiU: "El tripartit ja és història"
Ciu, com és evident, ha fet un balanç diametralment oposat.
Oriol Pujol considera que el principal mèrit del govern Mas és haver enterrat els governs de Maragall i Montilla.
"Ja podem posar de manifest que la gent ha percebut aquest canvi", ha afirmat, per afegir després que "el tripartit ja és història".
Pujol també ha contestat al PSC: "No acceptarem que ens continuïn adjectivant com a mentiders malgrat la voluntat de mà estesa.
La voluntat d'entendre'ns no és a qualsevol preu", ha subratllat Pujol tot i deixant clar que "la paciència del Govern i de CiU té un límit".
El president de la Generalitat farà un doble balanç d'aquests cent dies de govern aquest dimarts i dimecres.
Demà serà ell mateix qui oferirà la roda de premsa posterior al Consell Executiu de cada dimarts, i dimecres al vespre pronunciarà una conferència.

Response: En els primers 100 dies de treball del govern d'Artur Mas, els grups de l'oposició han mostrat el deu descontent amb la gestió del president. El PSC, principal grup de l'oposició, ha criticat l'acció de l'executiu, però ha deixat entendre que estan oberts a negociar els pressupostos. D'altra banda, Alícia Sánchez-Camacho ha assegurat que Mas no té res a celebrar.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
La Cambra de Comerç de Barcelona proposa fixar un salari mínim de referència a Catalunya que se situï entre els 1.000 i els 1.100 euros mensuals, en 14 pagues, aquest 2020.
Així ho ha fet públic aquest dimecres en la presentació sobre un estudi monogràfic sobre aquesta qüestió que situa el llistó força per sota que el que va plantejar el vicepresident català, Pere Aragonès, de 1.239,5 euros, o encara més en el cas de la Intersindical-CSC, que el reclama de 1.320 euros.
La Cambra, a diferència de l'executiu o el sindicat independentista, no ha tingut en compte les recomanacions de determinats organismes internacionals que indiquen que el salari mínim hauria d'equivaldre al 60% del sou mitjà.
En canvi, s'ha basat en sis criteris: equitat -evitar la figura del treballador pobre-, diferencial -ajustat al cost de la vida català-, demoscòpic -en funció del mercat laboral actual-, comparatiu -atenent a la relació entre salari mínim, productivitat i salaris mitjans/medians-, cost-benefici -efecte en l'ocupació a curt i mitjà termini- i transformatiu -impacte sobre el creixement a llarg termini.
El president de la Cambra, Joan Canadell, ha situat aquesta proposta en l'horitzó d'avançar cap a una economia catalana d'alt valor afegit les properes dècades.
Aquest estudi, en lloc de basar-se en el salari mitjà, agafa la mediana salarial de referència, el 60% de la qual se situa en els 1.060 euros mensuals, a Catalunya.
Així mateix, assenyala que, per tenir el mateix poder adquisitiu que la mitjana estatal amb el seu salari mínim, aquest a Catalunya s'hauria d'elevar fins als 1.031 euros.
O al 1.039 euros, si ha d'equivaldre a la mitjana internacional pel que fa a la relació entre salari mínim i remuneracions.
treball
El Govern pot apujar el salari mínim a 1.239 euros?
Totes les respostes a la proposta d'Aragonès
La Generalitat pot avançar ja en alguns àmbits, malgrat les competències limitades i l'oposició de la patronal
La Cambra, en tot cas, alerta que un increment del salari mínim, quan creix molt i afecta a molta quantitat de treballadors, té un efecte més elevat en l'economia.
Igualment, però, també admet que un augment progressiu pot suposar un estímul per a la formació dels treballadors i la inversió dels empresaris, motiu pel qual assenyala que el salari mínim podria situar-se entre els 1.200 i els 1.400 euros el 2030.
Així mateix, la Cambra planteja que els sous dels joves fins a 25 anys no estiguessin lligats a aquest salari mínim així com tampoc ho estiguessin determinats sectors amb més dificultats econòmiques.
Reclamar salaris mínims diferenciats a l'Estat
L'organització empresarial recomana també que, com que la Generalitat no pot fixar un salari mínim català, pressioni l'Estat per tal que estableixi salaris mínims diferenciats per comunitats, en funció dels criteris assenyalats.
En paral·lel, els sindicats i patronals poden negociar establir-lo de referència als convenis i l'administració catalana el pot adoptar entre els empleats públics i funcionaris.
És un horitzó al qual admet que caldria tendir en la propera dècada, però en el 2020, així com ha asseverat que "seria contraproduent i negatiu indexar el salari mínim amb el 60% del salari mítjà", tot i que no ho veuria tan malament si s'agafés de referència el 60% del salari medià.
Poc efecte de l'anterior pujada
Segons l'informe de la Cambra de Comerç, només un 10,7% de les empreses catalanes es van veure afectades per l'augment del salari mínim interprofessional del 2019 a 900 euros i aquest no va tenir un impacte negatiu sobre el mercat laboral.
L'impacte, però, creix fins al 14,2% en el cas de les empreses de serveis -a excepció del comerç o l'hosteleria-, on hi ha sous més baixos, o al 15,4% en les empreses de 50 o més ocupats.
L'efecte s'ha notat també en el 18,1% de les empreses de Lleida o el 14,8% de les de Tarragona.
Així mateix, tan sols un 18,5% de les empreses que van respondre l'enquesta opina que el salari mínim no s'hauria de tocar i un 29% creu que aquest s'hauria d'augmentar en els convenis per adaptar-lo a la situació de cada sector.
El 18,8% també creu que s'hauria d'adequar el salari mínim interprofessional al nivell de vida de cada territori.
Molt poques, però, es mullen, ja que un 14,1% el fixaria entre els 901 i els 1.100 euros -com proposa la Cambra-, un 14,4% el fixaria entre 1.101 i 1.300 euros -com vol el Govern- i tan sols un 4,2% l'elevaria a més de 1.300 euros -com pretén la Intersindical-CSC.

Response: La proposta per al salari mínim a Catalunya de la Cambra de Comerç no té en compte les recomanacions d'alguns organismes internacionals de fer servir el 60% del sou mitjà, sinó que es basa en els criteris d'equitat, diferencial, demoscòpic, comparatiu, cost-benefici i transformatiu per a determinar-ho. Així, la Cambra de Comerç proposa un salari mínim d'entre 1.000 i 1.100 euros.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
El centre cultural La Mercè de Girona es reinventa amb l'objectiu d'arribar a ser "pol de referència" del sector a Girona ciutat.
El projecte s'estructura al voltant de tres grans eixos: formació, reflexió i creació.
La intenció de l'Ajuntament, com ha subratllat el regidor Carles Ribas, és que el centre "bombegi" cultura.
Per això, s'incorporen tres nous espais expositius –un dels quals, el mateix claustre- on al llarg de l'any, entre d'altres, s'hi mostraran obres del fons d'art contemporani de l'Ajuntament.
Ribas també ha dit que La Mercè ha de ser "un espai de trobada"; per això, es vol potenciar com a espai de gaudi i relax.
Finalment, l'Ajuntament vol que el centre aculli cursos de formació reglada, a imatge de l'Escola d'Art d'Olot.
El regidor avança, en aquest punt, que una de les idees passaria per impulsar els estudis d'escriptura.
Nova imatge per a una nova etapa.
El centre cultural La Mercè de Girona encara aquest 2018 amb l'objectiu de convertir-se en atractiu del sector a la ciutat.
El projecte gira al voltant del trinomi formació-reflexió-creativitat i, com concreta Carles Ribas, la intenció és que La Mercè sigui "un espai que deixi pòsit".
"Fem una nova mirada de La Mercè cap a dins i cap enfora, amb la voluntat que la ciutadania s'hi acosti", ha afegit el regidor.
"Allò que volem és que l'equipament bombegi cultura cap a la ciutat", hi ha afegit Carles Ribas.
Per això, l'Ajuntament ja ha començat a concretar propostes específiques per impulsar cadascun dels eixos en què es vertebra el projecte.
En l'àmbit formatiu, el consistori vol seguir consolidant l'Escola Municipal d'Art (EMA) i l'Escola Municipal d'Humanitats (EMHU).
I aquí, Carles Ribas ja avança que es treballarà perquè La Mercè aculli formació reglada, a imatge de l'Escola Municipal d'Olot (on es fan cicles formatius d'FP).
El regidor ja avança que la proposta "no entrarà en conflicte" amb els ensenyaments que acull la capital de la Garrotxa i posa com a exemple que un dels camps que es pot impulsar a Girona és el de l'escriptura.
A més, Carles Ribas assegura que hi ha empresaris a la ciutat (en sectors com la rellotgeria o els audiovisuals) que "reclamen que Girona tingui una oferta reglada" en el camp de les arts.
Punt de trobada i gaudi
En paral·lel, el regidor també ha dit que La Mercè ha de ser "espai de trobada" per a la ciutat.
Per això, per una banda, s'han instal·lat hamaques al pati, es vol potenciar la zona de bar i terrassa o instal·lar-hi ordinadors amb wi-fi.
Per potenciar aquesta part de gaudi i relax, Carles Ribas ha explicat que un dels altres objectius és que La Mercè aculli concerts i exposicions de joves creadors, amb l'objectiu d'impulsar els intercanvis en el món de l'art. I en el camp de la música, el regidor ja ha avançat, per exemple, que el centre cultural serà el principal escenari del festival de jazz a la ciutat.
Nous espais expositius
Pel què fa a la creativitat, un dels punts forts del projecte és que es reforça l'àmbit expositiu amb l'obertura de tres nous espais que s'afegeixen a la sala d'exposicions.
El primer és el mateix claustre, on a partir d'ara ja s'hi podrà veure de forma contínua una selecció d'escultures (les primeres, de Samuel Salcedo).
El segon és un plafó al vestíbul, que servirà com a espai complementari per ampliar continguts d'activitats que tinguin lloc a La Mercè.
S'inaugurarà coincidint amb el Festival MOT i s'hi exposarà una mostra de fotografies de la vida als camps de refugiats.
Per útim, el tercer i últim dels espais es trobarà a la Sala Pati.
Aquí s'hi aniran exhibint quadres i obres que formen part del fons d'art contemporani de l'Ajuntament de Girona (sota el nom 'Una obra, un artista').
Qui ha inaugurat la selecció és un quadre d'Antonio Beneyto i, a partir del març, el protagonista serà Josep Niebla.
Al maig, Temps d'art
Carles Ribas ja ha avançat que La Mercè s'ha de posar en relació també amb altres equipaments i iniciatives culturals de la ciutat.
Aquí, hi ha esmentat el mercat d'art La Volta, la Casa de Cultura o la Casa Pastors (que acollirà el futur Museu d'Art Contemporani).
Per últim, i dins la voluntat de projectar La Mercè, el regidor ha avançat que aquest mes de maig el centre cultural serà l'eix d'una nova iniciativa cultural: 'Temps d'art', que tindrà lloc just després del Temps de Flors.
La proposta es presentarà en els propers dies, que serà quan se'n detalli el contingut.

Response: El projecte del centre cultural La Mercè de Girona es reinventa i s'estructura al voltant del trinomi formació-reflexió-creativitat. El regidor Carles Ribas ha explicat que s'han incorporat tres nous espais expositius on s'hi mostraran obres d'art i que s'està treballant en concretar propostes per a impulsar els tres eixos mencionats. L'objectiu final és que la ciutat "bombegi" cultura.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
El director de la Fundació Arrels, Ferran Busquets, ha alertat en una entrevista a l'ACN que alguns dels municipis petits de Catalunya paguen bitllets de transport a persones sense sostre per enviar-los a nuclis més poblats.
"Sembla ser que és habitual", ha dit.
Busquets ha atribuït el fenomen al "desconeixement de la problemàtica" i la falta de resposta "especialitzada" en aquestes poblacions.
A més, ha demanat que s'elabori un recompte de persones que dormen al carrer a cada poble i ciutat de Catalunya, tal com ja es fa a Barcelona, Girona, Lleida, Badalona i Sant Adrià de Besòs.
Busquets ha manifestat que els municipis petits "el primer que han de fer és informar-se i preguntar" abans d'aplicar mesures com derivar un sense sostre a poblacions grans, on hi ha més polítiques socials d'atenció a les persones sense llar.
Igualment, ha recomanat que els ajuntaments busquin a la mateixa localitat algun habitatge buit on s'hi puguin allotjar.
En la mateixa línia, ha reivindicat que les persones que dormen al carrer puguin disposar de pisos i no es perpetuï l'allotjament en albergs.
Sobre aquest aspecte, ha exemplificat que si la majoria de la població viu "en un pis i no a una casa de colònies" és per tenir "una intimitat i una tranquil·litat" que també haurien de ser exigibles pels sense sostre.
"No podem esperar a que l'habitatge sigui construït, per tant hem de potenciar sobretot el moviment dels pisos buits", ha afegit.
Pel que fa a un recompte a escala de tot el territori català, el director de la Fundació Arrels considera que és "perfectament possible" d'elaborar, en vista de l'experiència a Barcelona, Girona, Lleida, Badalona i Sant Adrià de Besòs.
Precisament, ha recordat que el maig del 2015 el Parlament de Catalunya va instar el Govern a fer recomptes periòdics de persones que dormen al carrer.
Com a balanç de l'últim recompte a Barcelona, ha remarcat que la xifra de 941 persones és més alta que la de l'any anterior.
"Malauradament el fet que hi hagi gent dormint al carrer no sembla que s'estigui eradicant", ha sentenciat.
Busquets ha expressat que "la màquina que aboca gent al carrer és més potent que la capacitat que tenim de solucionar-ho".
Un cens per identificar la situació específica en que es troben els sense sostre
El director de la Fundació Arrels ha explicat a l'ACN que els propers dies 30 i 31 de maig, i 1 de juny hi haurà prop de 400 voluntaris que sortiran de nit a realitzar entrevistes a un mínim de 300 sense sostre de Barcelona per crear un cens.
D'aquesta manera, l'entitat vol fer "un següent pas" respecte el recompte quantitatiu i conèixer la situació específica de les persones que dormen al carrer, preguntant sobre aspectes sanitaris, de conflictivitat o vulnerabilitat.
El mètode d'elaboració del cens es basa en establir una conversa amb un qüestionari de base, però evitant insistir en els temes que no es vulguin respondre.
"L'important és que la persona se senti molt respectada", ha afirmat.
Per aquest motiu, s'han buscat voluntaris "amb certa experiència" en voluntariat o en l'atenció a persones sense sostre.
Alhora, "sempre que la persona ho vulgui" es recolliran els noms i cognoms de manera que es pugui fer un seguiment des de l'entitat.
Busquets preveu que majoritàriament es trobaran persones sense documentació, amb problemes de salut mental o "que no han estat ben tractades per ciutadans o serveis públics".
"El que volem és contrastar aquestes percepcions que tenim del dia a dia amb la realitat", ha subratllat.
En aquest sentit, es plantejaran qüestions com si la persona requereix una medicació que no s'està prenent, ha rebut agressions per part d'algú o ha tingut problemes amb els cossos de seguretat.
Amb tot, Busquets ha indicat que es tracta d'un projecte que s'emmarca en l'àmbit europeu i ha apuntat que les conclusions serviran per orientar propostes que responguin a les necessitats detectades.

Response: Ferran Busquets, director de la Fundació Arrels, ha alertat que sembla una pràctica habitual que alguns municipis enviïn a persones que dormen al carrer a nuclis amb una major població. Demana, a més, que es faci un recompte dels sense sostre a cada poble i ciutat i que els Ajuntaments busquin habitatges buits per a allotjar aquestes persones.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
El servei d'anatomia patològica de l'hospital Trueta de Girona ha atès, de mitjana durant el 2017, 317 peticions diàries d'estudis de mostres de teixits i líquids orgànics que serveixen per diagnosticar malalties, fer el seguiment de l'evolució o preveure la resposta del pacient a determinats fàrmacs.
Són, en total, 50.000 proves que suposen un increment del 7,14% en l'activitat del servei en relació a l'any anterior.
Des d'aquest novembre, els professionals compten amb nous aparells de biologia molecular que han suposat un "avenç important".
El cap del servei, Eugeni López-Bonet, ha explicat que s'obre un nou ventall de possibilitats, sobretot a través de les biòpsies líquides que permeten preveure la resposta al tractament amb una simple extracció de sang.
Inicialment, la nova tècnica s'aplicava als càncers de pulmó però ja l'han ampliat als de còlon.
Els patòlegs analitzen els òrgans, mostres de teixits o fluids per detectar alteracions que indiquin quina malaltia pateix el pacient.
En dotze mesos, el servei d'anatomia patològica ha incrementat un 7,41% l'activitat en relació al 2016 i, a més, també ha augmentat la complexitat de bona part dels estudis sol·licitats.
Segons l'estadística, la majoria dels estudis que fan són biòpsies (25.000, de les quals més del 30% són d'alta complexitat), seguides per citologies (20.000, el 68% ginecològiques) i proves sol·licitades per altres centres (5.000).
També han fet 50 autòpsies.
López-Bonet ressalta que, des del Trueta, no fan autòpsies de morts violentes (que es fan a l'institut de medicina legal) sinó autòpsies clíniques que serveixen per esclarir les causes de la mort d'un pacient i comprovar els efectes que ha tingut el tractament durant la progressió de la malaltia.
Ens els darrers mesos, el servei d'anatomia patològica del Trueta ha viscut dues fites importants.
D'una banda, la culminació de les obres d'ampliació i millora que van permetre, el juliol del 2016, incrementar l'espai, modernitzar l'equipament i renovar espais com la sala d'autòpsies.
El segon moment important ha estat aquest novembre passat, amb la posada en marxa de nous aparells de biologia molecular que permeten fer un pas endavant en les tècniques que utilitzen al servei.
"La introducció de la biologia molecular, gràcies a l'aportació d'Oncolliga, és una gran novetat perquè som el primer hospital de la regió sanitària de Girona on fem aquests tipus de proves", ha explicat López-Bofill.
Fins ara, per fer aquests proves les proves dels pacients gironins havien d'anar fins a laboratoris de Barcelona.
"Creiem que escurçarem el temps que es triga a tenir un diagnòstic", ha afirmat el cap de servei que remarca que per al Trueta és "una gran fita".
Llargament reivindicada
López-Bofill assegura que per al Trueta era un reivindicació "gairebé ancestral" comptar amb unes instal·lacions de biologia molecular i que ha estat una "de les grans obsessions" tant per a patòlegs com per a oncòlegs.
Amb aquesta tècnica, poden aconseguir uns biomarcadors que serveixen per predir si un fàrmac determinat tindrà efecte o no en el pacient.
La principal novetat és que a partir d'ara poden fer biòpsies líquides, que evita que pacients oncològics en estat avançat hagin de "patir les molèsties" per fer-los una nova biòpsia perquè n'hi ha prou amb una extracció de sang perifèrica.
Aquesta tècnica la van començar a utilitzar amb el càncer de pulmó i ara ja l'han ampliat fins al càncer de còlon.
La previsió és que al llarg del 2018 també hi puguin incloure els melanomes (de pell).
Segons López-Bofill, això també depèn d'acords amb les farmacèutiques que són les que han de facilitar els reactius als seus medicaments.
"És importat sobretot com a factor predictiu perquè si tenim un pacient que no sortirà beneficiat amb una determinada teràpia, li podies estar creant uns efectes secundaris que no tenien cap raó de ser", descriu López-Bofill.
En paral·lel, el fet de fer aquests estudis des de Girona també facilita la comunicació amb l'oncòleg a l'hora d'elaborar el diagnòstic.
"Com més proves moleculars anem introduint, millor servei podrem donar a oncologia", afegeix el cap de servei.
Quasi autosuficients
Eugeni López-Bofill creu que, des del Trueta, han pogut fer arribar el missatge que el servei d'anatomia patològica "pot ser pràcticament autosuficient" en la majoria dels casos i els estudis es poden fer des de Girona sense necessitat de traslladar mostres a laboratoris de Barcelona.
"Sempre hi ha proves molt específiques que no té sentit assumir des d'aquí pel nombre reduït de pacients, però la resta les podem fer", ha afirmat.
El cap de servei d'anatomia patològica sosté que, més enllà del diagnòstic, la introducció de la biologia molecular també obre la porta a la investigació o a assajos clínics.
"Però això ja forma part d'una segona fase, de moment ens centrem en la vessant assistencial", ha exposat.
En l'estadística d'aquest any, les tècniques de biologia molecular representen el 3,2% del total però ja han incrementat un 18,8% en relació a l'any passat.
La immensa majoria d'estudis es fan usant les considerades tècniques de rutina (84,4%) i les d'immunohistoquimica (12,4%).

Response: L'hospital Trueta de Girona disposa de nous aparells de biologia molecular que suposen un gran avenç per a poder veure la resposta al tractament en les biòpsies líquides. Segons Eugeni López-Bonet, el cap del servei, aquests aparells suposen un nou ventall de possibilitats i són el primer hospital de Girona que fan servir aquest tipus de proves.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
L'alcaldessa de Barcelona, Ada Colau, ha demanat al president de la Generalitat, Quim Torra, que actuï ja a les residències, si cal amb trasllats massius aquest cap de setmana.
Colau ha tornat a alertar que el 70% de residències de la ciutat podrien estar afectades pel coronavirus, "lluny del 30% que diu el Govern".
Així li ha traslladat al president abans de comparèixer davant dels mitjans.
"Cal dimensionar correctament el problema i cal un pla de xoc immediat amb els recursos suficients.
I si cal passar-se el cap de setmana fent trasllats fer-ho", ha indicat Colau, que ha afegit que "es tracta de salvar vides".
"Hem de ser sincers: la previsió inicial del Govern no s'ha complert.
La dimensió és molt més gran", ha insistit.
Segons Colau, les dades que dona el Govern sobre l'afectació del coronavirus en residències de gent gran a Barcelona "es queden molt curtes".
Per les trucades que ha fet l'Ajuntament, i tenint en compte que no estan arribant testos per fer la prova a persones amb símptomes clars de coronavirus, el consistori estima que hi ha un 70% de centres amb almenys un positiu.
L'alcaldessa ha demanat al Govern que redimensioni correctament el problema, perquè això és "essencial" per posar-hi els recursos necessaris i la celeritat suficient per protegir la gent gran.
Colau ha valorat la primera coordinació que s'ha posat en marxa fa uns dies, però ha advertit que és "clarament insuficient" que s'estiguin fent 15 o 30 trasllats al dia, perquè la problemàtica és "molt més gran" del que diu la Generalitat.
Hi ha 11.000 persones grans en residències.
"Hem d'actuar avui, no pot ser demà o demà passat", ha reblat.
Segons ha indicat, li ha dit a Torra que calen més recursos i un pla de xoc urgent, i aquest li ha respost molt ràpidament i li ha indicat que traslladaria la informació al vicepresident del Govern, Pere Aragonès, perquè es posi en contacte amb ella i abordi aquesta qüestió.
"Necessitem un lideratge fort, que tot el Govern assumeixi la qüestió de les residències com una qüestió prioritària", ha reblat Colau.
De moment, segons ha dit la regidora Gemma Tarafa, s'han fet 95 trasllats a la ciutat.
Ha explicat que el consistori té 93 espais i alguns d'ells podrien encaixar per aquests pacients o usuaris.
També hi ha altres opcions, com ara el Centre de Convencions Internacional de Barcelona, que podria acollir un trasllat massiu, o bé un altre espai de Fira de Barcelona.
"Però la decisió és de la Generalitat", ha reiterat.
D'altra banda, Tarafa ha anunciat l'obertura de cinc nous dispositius socials per atendre persones vulnerables i 310 places addicionals d'allotjament.
Així doncs, s'amplia el pavelló de Fira de Barcelona amb 225 llits addicionals.
En total, la capacitat ara és de 450 places.
En segon lloc, la Fundació Pere Tarrés ha cedit un equipament capaç d'acollir 70 places, i servirà per allotjar persones sensellar amb alcoholisme o altres addicions en actiu.
També hi ha 15 noves places en el marc del Servei d'Acolliment d'Urgència a la Vellesa (SAUV), per a persones grans molt fràgils sense símptomes.
A més, també s'ha instal·lat un nou dispositiu d'higiene i alimentació a l'Estació del Nord, que permet dutxar-se i també distribueix pícnics que cobreixen el dinar i el sopar.
D'altra banda, l'organització del xef José Andrés ha començat a distribuir 500 bosses d'àpats al dia.
Així doncs, a partir d'aquest dijous, la ciutat té gairebé 2.900 places per allotjar persones sensellar, 680 més del que era habitual.
A més, l'Ajuntament ha aprovat 3.000 ajuts d'emergència social des de l'inici de la crisi per a persones en risc de vulnerabilitat, i el nombre d'àpats servits cada dia a la ciutat augmenta fins als 6.200, un 67% més en dues setmanes.
Els centres de serveis socials han atès 17.000 persones en dues setmanes, d'entre les quals unes 6.000 són situacions d'urgència sobrevinguda en persones que demanen atenció per primera vegada o després d'un any sense fer-ho.

Response: Ada Colau, l'alcaldessa de Barcelona, ha mostrat la seva preocupació respecte la situació de les residències i l'afectació del coronavirus. Segons Colau, les dades del Govern que asseguren que un 30% de les residències n'estan afectades, són incorrectes i la realitat és que un 70% de residències ho estan. Així, demana que s'accelerin els trasllats per a protegir les persones grans.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
L'Observatori de la Igualtat de Gènere ha recordat que les dones, tot i portar la "càrrega" del treball remunerat i no remunerat, no estan reconegudes ni cobren prou.
Amb motiu de l'1 de maig, l'organisme ha elaborat un dossier estadístic que ofereix un panorama de la situació de les treballadores a Catalunya.
El document visibilitza que el 61,5% de les dones ocupades creuen que no se les valora a la feina, el 54% se senten discriminades en els ascensos i el 47,2% han rebut faltes de respecte mentre treballaven.
Les dades mostren que el 15,1% de les dones han patit discriminació laboral.
Un 46% de l'assetjament sexual a la feina ha estat per part d'un usuari o d'un client mentre que en un 36% dels casos l'assetjador era un cap.
Amb motiu de la commemoració del dia 1 de Maig, la consellera del departament de la Presidència, Meritxell Budó, i la presidenta de l'Institut Català de les Dones (ICD), Laura Martínez, han presentat aquest divendres el dossier estadístic Dones en el Treball a través d'una emissió en directe a les xarxes.
Aquest informe també assenyala que la crisi sanitària de la covid-19 ha suposat una "inflexió" pel que fa al reconeixement de la importància que s'atorga a les feines de cura de les persones i de totes aquelles activitats essencials per a la vida de les persones que històricament han realitzat les dones.
"Durant l'emergència sanitària actual s'ha observat que aquelles ocupacions remunerades que ara cobren especial rellevància són les més feminitzades", apunta l'estudi.
El dossier posa de manifest que les dones son el 77% de la força del treball del sector de la sanitat i els serveis Socials a Catalunya.
De les dones ocupades, la gran majoria es dediquen a les activitats dels sectors més feminitzats com ara la sanitat i els eerveis Socials (13,5%), seguit del comerç al detall (13%) i de la branca de l'educació (10,2%), activitats més relacionades amb la cura de les persones, mentre que en altres àmbits més masculinitzats com la construcció (1,2%), el transport i emmagatzematge (2,6%) o el comerç a l'engròs i reparació de vehicles de motor i motocicletes (3%), les dones estan infrarepresentades.
Aquestes desigualtats de gènere es manifesten també en els espais on hi ha més capacitat de decisió i poder on gran part de les categories professionals amb major responsabilitat estan ocupades per homes.
Així en la categoria professional de Directores i Gerents les dones només representen el 35,4%.
Per altra banda, la manca de facilitats per a la conciliació entre la vida laboral i familiar i el rol assignat a les dones històricament per a la cura de filles i fills provoca que el 92,8% de les excedències per tenir cura de les filles i fills a Catalunya l'any 2018 les van agafar les dones, mentre que els homes ho van fer en un 7,2% dels casos.
A més, són elles les que han d'assumir més jornades a temps parcial ja que el 73% de la població ocupada a temps parcial són dones, front al 27% d'homes.
Totes aquestes discriminacions provoquen l'existència d'una bretxa salarial on les dones encara percebien en el 2017 un 23% menys del salari brut anual mitjà que els homes.
Aquesta bretxa s'estén en el temps de vida laboral de les dones i afecta també a les pensionistes que encara pateixen una bretxa de gènere superior a la que es produeix durant la seva vida laboral.
Les dones pensionistes perceben de mitjana unes pensions que són un 40% inferior a les que cobren els homes en la mateixa situació.
Segons l'Enquesta de Violència Masclista de Catalunya de l'any 2016, les dones ocupades vam patir en un 62,4% discriminació salarial.
A més, l'11,8% de les dones vam patir algun tipus d'agressió de caràcter sexual a la feina.
D'altra banda, les dades mostren que, del total d'agressions, un 46% de l'assetjament sexual a la feina contra les dones va ser per part d'un usuari o un client i el 36% per un cap o superior.
El 18% de l'assetjament sexual en l'àmbit laboral ha estat comès per un company de feina de la dona.

Response: L'Observatori de la Igualtat de Gènere ha publicat un informe analitzant el panorama de les dones treballadores a Catalunya, visibilitzant aspectes importants com que més de la meitat d'elles creuen que no estan valorades a la feina i se senten discriminades en quant a les promocions. A més, gairebé un 12% de les dones ha patit algun tipus d'agressió sexual.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
La projecció de les pel•lícules 'Especiales', d'Olivier Nakache i Èric Toledano i de 'La Hija de un Ladrón', l'opera prima de la catalana Belen Funes, són el gran reclam de la novena edició del Most 2019, el Festival Internacional de Cinema del Vi i el Cava que es farà a Vilafranca del Penedès del 7 al 17 de novembre.
Els organitzadors de l'únic festival amb temàtica vitivinícola de l'Estat, han presentat una programació en què també hi destaca la projecció d' 'O que arde', d'Oliver Laxe, premiat al Festival de Cannes.
La regió convidada d'enguany serà Galícia, i per això s'exhibirà una selecció de curtmetratges de la Mostra de Cine Periférico de La Corunya.
En conjunt es projectaran una vuitantena d'obres durant els deu dies de Most.
Serà a la secció Gran Reserva on es podran veure les grans apostes del Most 2019.
D'una banda, 'Especiales', el nou film dels mateixos directors 'd'Intocable' i 'Samba', premi del públic al Festival de San Sebastian, es projectarà per inaugurar el festival el dijous dia 7 de novembre.
D'altra banda, la pel•lícula dirigida per Belen Funes i protagonitzada per Greta Fernàndez, premi Concha de Plata per la seva interpretació també a San Sebastian, serà la que clausurà el Most el diumenge 17 de novembre.
També destaquen en aquesta secció les cintes 'La Verdad' del director japonès Hirokazu Koreeda, 'O que arde' del gallec Oliver Laxe i 'Trinta Lumes' de la directora Diana Toucedo que, a més, serà al festival per a presentar-la.
La responsable de programació del Most, Mònica Jordan, ha definit les pel·lícules de la secció Gran Reserva de "molt properes" perquè gairebé totes mostren "les grans preocupacions que de la societat".
Pel que fa la secció Collita, la dedicada especialment a projectar cintes que toquen la temàtica vitivinícola, l'organització ha explicat que aquest any es podran veure propostes de nou països que "reflexionen sobre el futur de la vinya i del vi".
En aquest apartat destaquen les projeccions de la sueca 'Cépages rares: Un patrimoine Suisse', de Florian Burion; de 'The Red Stain', del director Rodrigo Saavedra; i del film espanyol '(R)evolution Champagnpise.
La viña manda' d'Alvaro Moreno.
A l'altra secció competitiva del Festival Most, el Brot, dedicada als curtmetratges, enguany es podran veure fins a 36 curts catalans i espanyols que es projectaran en quatre sessions.
Peces com 'Vaca', de Marta Bayarri; 'Trivial', de Fran Menchón i 'Una mujer feliz', de Toñi Martín, son algunes de les propostes destacades.
L'organització ha celebrat haver rebut més de 300 treballs dels quals se n'ha fet una tria que consideren "més intensa i millor que mai".
En la novena edició del Most també es podrà gaudir d'un seguit de projeccions de films gallecs ja que Galícia és el país convidat d'aquest any.
A banda de l film 'O que arde' a la secció Gran Reserva, també s'exhibirà una destacada selecció de curtmetratges de la Mostra de Cinema Periférico S8 de La Corunya.
Els premis honorífics del Most 2019 seran aquesta vegada per a l'actriu catalana Assumpta Serna i pel director Ventura Pons.
A més, com a homenatge a l'intèrpret, el festival programarà una sessió especial amb la projecció de dues de les pel·lícules que protagonitza Serna com son 'El maestro de la esgrima' i 'He matado a mi marido'.
El Most 2019 ha preparat també un seguit d'activitats paral·leles per complementar les projeccions programades.
A banda dels habituals tastos de vins i caves, com a novetat destacada d'aquesta edició hi ha la Nit del Vi/nil, una festa musical de cloenda el dissabte 16 de novembre, amb una sessió del discjòquei Miqui Puig.
El director del Most, Xavier Fornos, ha apuntat que el pressupost d'aquesta edició supera els 130.000 euros i que el festival espera igualar la xifra de públic de la passada edició que va rondar els 7.000 espectadors.

Response: Les pel·lícules "Especiales" i "La Hija de un Ladrón" són els grans reclams de la novena edició del Most 2019, el Festival Internacional de Cinema del Vi i el Cava. Aquest esdeveniment es durà a terme a Vilafranca del Penedès del 7 al 17 de novembre i és l'únic festival amb temàtica vitivinícola de l'Estat.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
Un jove magrebí ha denunciat haver patit insults racistes i una agressió per part de dos mossos d'Esquadra a la porteria de casa seva, a Barcelona, el diumenge 5 d'abril.
Segons explica el jove i ha denunciat l'organització de drets humans Irídia, ell va baixar a la porta del bloc on viu amb la seva companya de pis a esperar-la per ajudar-la amb la compra.
En un moment determinat, una patrulla dels Mossos d'Esquadra es va aturar i li va dir que si sabia que no podia estar al carrer, i ell va contestar que ho sabia, i que era a la porteria de casa esperant a la seva companya que estava a punt d'arribar amb la compra.
Els agents li van demanar la identificació, i el jove els la va facilitar de viva veu perquè no la duia a sobre.
En aquest moment, els agents li van dir que el denunciarien per incompliment del decret d'estat d'alarma.
El jove els va demanar el full de la denúncia per poder presentar recurs, i els agents li van respondre: "Que te'n vagis cap a casa teva, que te'n vagis cap a casa puto ximple moro de merda".
El jove els va recriminar amb gestos aquests insults i va decidir introduir-se dins de la porteria per tornar a casa.
De sobte, els dos mossos van accedir corrent a l'interior del vestíbul i el van reduir en un racó.
Mentre un dels agents el subjectava, l'altre li va donar un cop de puny a l'ull esquerre, informant-lo que quedava detingut per resistència a l'autoritat.
Segons Irídia, aquesta actuació resulta, indiciàriament, contrària als protocols policials, que en cap cas emparen donar cops de puny a la cara per reduir a una persona, i contràriament als principis de congruència, oportunitat i proporcionalitat que ha de regir tota actuació policial, a més de realitzar comentaris denigrants i racistes completament contraris a la legalitat.
El jove té 26 anys i resideix a l'estat des dels 12.
Aquest i sis casos més, documentats per diverses entitats de drets humans entre el 25 de març i el 15 d'abril de 2020 a diferents ciutats de l'Estat, han estat presentats aquest dijous al Ministeri de l'Interior i al Defensor del Poble.
Les víctimes relaten bufetades, empentes, cops i puntades de peu donats per agents dels cossos i forces de seguretat de l'Estat, en accions contràries als protocols existents i als principis de congruència, oportunitat i proporcionalitat que han de regir tota actuació policial.
Aquests casos se sumen a altres quatre que ja van ser denunciats per la Plataforma Defensar a qui Defensa el 25 de març passat.
Les entitats de la plataforma exigeixen que s'investiguin internament als cossos policials i judicialment quan hi hagi indicis de delicte.
Segons la plataforma, a aquestes violències se suma la inseguretat jurídica que viu gran part de la ciutadania a l'hora de circular per la via pública en les circumstàncies que disposa el reial decret sobre l'estat d'alarma, atès que no hi ha un mecanisme adequat que provi o justifiqui un desplaçament en l'espai públic, quan es fa una identificació.
El Defensor del Poble ja ha instat a la Secretaria d'Estat de Seguretat a elaborar instruccions internes dirigides a la Direcció General de la Policia i a la Direcció General de la Guàrdia Civil, en què "es clarifiquin els supòsits en què no es poden sancionar determinades activitats ciutadanes que sí que estan emparades per les excepcions de l'article".
Així mateix, les sancions previstes en la Llei de Seguretat Ciutadana només han imposar-se als ciutadans que són descoberts saltant-se les indicacions de l'estat d'alarma, però que a més es resisteixin a obeir un requeriment exprés i individualitzat que li facin els agents de l'autoritat.

Response: Un jove magrebí denuncia que dos Mossos d'Esquadra el van agredir quan estava al seu portal. Els Mossos li van demanar identificació i, com que no la duia a sobre, van fer comentaris racistes i el van donar un cup de puny. Aquest i altres casos similars han estat presentats al Ministeri de l'Interior i al Defensor del Poble.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
El conseller d'Empresa i Coneixement, Ramon Tremosa, aposta obertament perquè s'autoritzi la reobertura de bars i restaurants si, finalment, s'aplica el toc de queda.
La mesura, que ha traslladat en nom dels membres de Junts per Catalunya al Govern, vol compensar les pèrdues que acumula el sector arran del tancament en vigor fa una setmana.
La consellera de Salut, Alba Vergés, ha dit aquest matí que les dues limitacions -el toc de queda i el tancament de bars i restaurants- podrien "coexistir" i que són independents l'una de l'alta.
Tremosa argumenta que la majoria dels contagis es produeixen "a la nit", quan es relaxen les mesures de seguretat durant les trobades socials, i aposta per un model similar al francès, amb toc de queda i obertura d'establiments fins les nou de la nit.
Tremosa ha demanat als membres d'ERC a l'executiu que valorin l'aprovació de la proposta, tal i com van donar suport a l'exempció de la taxa turística.
Reprenent el fil de les declaracions d'aquest dijous del titular d'Interior, Miquel Sàmper, Tremosa creu que cal posar sobre la taula del Govern l'opció de "tancar" la sociabilitat durant les nits i apostar per un tipus de restriccions com les que ha aplicat l'Estat francès, fent compatible el toc de queda amb l'obertura d'establiments de restauració fins les nou –principalment les terrasses i espais exteriors-.
coronavirus
Salut defensa que el toc de queda podria «coexistir» amb el tancament de bars i restaurants
La consellera Alba Vergés prioritzarà que el toc de queda se sol·liciti via autorització judicial i no amb l'estat d'alarma
"Per poc que puguem seria una possibilitat perquè, segons ens diuen els epidemiòlegs, és per la nit quan es produeixen els contagis.
Durant el dia, els estudiants a les aules i els treballadors a les empreses compleixen les mesures de seguretat però a la nit quan socialitzen relaxen les mesures i es produeixen els contagis", ha subratllat.
Una mesura, segons el conseller d'Empresa, que hauria de permetre alleujar "el patiment, el gran esforç del sector i les terribles pèrdues" que acumulen.
Una proposta, segons ha emfasitzat, que llancen públicament els membres del Govern de Junts per Catalunya, tot demanant als consellers d'ERC que la valorin i l'assumeixin.
"Junts som la meitat del Govern i hem de funcionar per unanimitat però tot ajuda al debat públic i ERC ho pot madurar", ha argumentat, tot recordant que també va acceptar la proposta de renunciar al cobrament de la taxa turística per "salvar les empreses fins la primavera de l'any vinent", en el context de la crisi del coronavirus.
"ERC, finalment, va entendre la força i la necessitat del sector, que hem d'estar a l'alçada del sacrifici que fan, i vam acabar aprovant com a Govern la mesura", ha afegit.
Tremosa, però, ha matisat que, en aquests moments, dins de l'executiu no hi ha "diferències" al respecte.
"Hi ha prudència", ha subratllat, tot recordant que en el cas de les discoteques i l'oci nocturn no van acabar autoritzant la reobertura després que els indicadors sanitaris empitjoressin.
"No podem generar com a Govern falses expectatives si d'aquí quinze dies tot ha anat molt malament i ens hem de confinar.
Què ens direu llavors?
Som prudents com a Govern", ha sentenciat.
En una visita a les Terres de l'Ebre aquest divendres, Tremosa s'ha reunit amb representants de la Cambra de Comerç de Tortosa i les diferents associacions d'hostaleria del territori per abordar la situació del sector, que aquest divendres ha tornat a sortir al carrer per reclamar mesures de suport a les administracions.
Altres notícies que et poden interessar
coronavirus
Oriol Mitjà explica per què un test d'antígens dona positiu dues setmanes després del contagi
La variant òmicron és un dels elements que provoquen aquest fenomen
coronavirus
Quins són els símptomes de l'òmicron sigil·losa
El subllinatge, sorgit a l'Índia, ja s'ha detectat a Dinamarca i al Regne Unit
coronavirus
Per què algunes persones no es contagien de Covid?
Els experts apunten a una immunitat natural derivada de la genètica
coronavirus
La UE canvia les normes per viatjar: dependrà de la vacunació
La incidència per països ja no condicionarà els requisits d'entrada
coronavirus
És hora de tractar la Covid com una grip?
La situació epidemiològica apunta a emprendre el camí cap a l'endèmia, però els experts demanen prudència i no confiar-se: "La incertesa és massa alta per fer aquest pas tan gran"

Response: El conseller d'Empresa i Coneixement, Ramon Tremosa, ha traslladat al Govern, en nom de Junts per Catalunya, una petició per a la reobertura de bars i restaurants si es decideix aplicar el toc de queda. L'argument presentat és que la majoria dels contagis es produeixen a la nit i que, per tant, haurien de poder obrir fins a les nou.


Instruction: Fes-me un resum que doni una visió general concisa de la informació més rellevant d'aquest text en les seves pròpies paraules.

Context:
“El procés sobiranista només descarrilarà si descarrila a Catalunya”.
Així resumeix l'exlehendakari Juan José Ibarretxe l'actualitat política al país en un moment on les amenaces de l'Estat conviuen amb la manca d'acord entre els partits independentistes.
Ho ha dit en una esperada conferència a la Universitat de Vic, aquest dijous al migdia, on ha assegurat que és “incomprensible” que “la sobirania nacional espanyola pugui passar per sobre del dret a decidir dels catalans”, un posicionament que ha qualificat de “podrit i allunyat del respecte per la democràcia”.
La xerrada ha servit per inaugurar l'exposició de fotoperiodistes Tossudament…Relat del procés català, sobre les sis grans mobilitzacions sobiranistes que ha viscut Catalunya els darrers anys.
Ibarretxe s'ha mostrat carregat d’optimisme sobre el procés polític que s’està vivint a Catalunya i, en extensió, al País Basc.
Amb una Aula Magna plena de gom a gom i amb un públic entregat, l’exlehendakari ha defensat el dret a decidir del poble català i ha criticat l’immobilisme del “nacionalisme espanyol”, que és “l’únic d’un país avançat” que aborda d’aquesta manera els anhels de sobirania d’una part del seu territori, a diferència d’altres indrets com Escòcia o el Quebec.
Un nacionalisme que nega la creació d’altres nacionalismes per consolidar el seu.
“Si no encaixes a la Constitució, doncs canvia-la carai!
Si això és pot modificar en una hora”, ha deixat anar en un to desenfadat.
L’exlehendakari ha basat el seu discurs en diverses ocasions en el terme anglosaxó “the voice o exit”, o em dones la paraula o me’n vaig.
“Si no em dones el dret a decidir, declarem la independència, així de clar”, ha dit.
També ha assegurat que el procés no està vulnerant el dret internacional, ja que s’està fent des de les institucions democràtiques, per via pacífica i amb intents reiterats de diàleg per trobar solucions.
“Però a la taula no hi ha ningú a l’altre costat que vulgui dialogar”, ha lamentat.
Ibarrretxe assegura que aquest és un procés imparable perquè ha sorgit del mateix poble.
En aquest marc, ja des d’una perspectiva totalment acadèmica, l’àmbit en el que es mou actualment, l’exdirigent basc ha argumentat que el poble està per sobre de qualsevol fórmula político-jurídica i que la societat civil està recuperant el seu poder central a la vida política, un poder que resideix en “la democràcia, no en la nació”.
“Les constitucions passen i es modifiquen, però els pobles continuen.
El poble català no desapareixerà pel que digui la Constitució espanyola”, ha apuntat.
Un món amenaçat per la globalització
L’exlehendakari no només creu que el procés és viable sinó que opina que és totalment necessari en un món amenaçat per la globalització.
Per això, ha defensat que per formar part d’aquesta agenda global, “en convivència i sense enfrontament”, cal la creació d’un projecte basat en la pròpia identitat, un projecte que ha de tenir tres pilars –innovació, desenvolupament i investigació-, als quals s’hi ha d’afegir la “K” de la pròpia cultura.
“Només així serem un poble desenvolupat”, ha reblat.
Per demostrar la seva teoria ha mostrat dades dels llistats de talent i innovació mundials, que estan liderades per països tant o més petits que Catalunya, com Suïssa, Holanda o Finlàndia.
També ha rebutjat l’argument que en un món globalitzat o fins i tot a la Unió Europea no hi hagi lloc per a més estats, quan el nostre continent ha passat de tenir-ne 20 el 1914 a 47 el 2014.
Ibarretxe ha vaticinat que el 2030 aquesta llista es veurà incrementada amb Escòcia, Flandes, Quebec, Catalunya... i potser el País Basc.
De la mateixa manera que ha iniciat el seu discurs, Ibarretxe l’ha tancat amb unes bones dosis d’optimisme: “Estigueu tranquils, heu fet les coses bé i heu donat una lliçó al món.
I ara ja esteu al mapa, a l’agenda mundial”.
I ha prosseguit: “A Catalunya teniu dret a decidir cap on voleu anar”.
I hi ha afegit unes gotes d’humor, reclamant autoestima i que els assistents creguessin amb el seu propi projecte.
Ho ha il·lustrat amb la fotografia d’un autobús que portava un rètol publicitari on es podia llegir: “Barcelona is more important than New York because... is near Vic” (Barcelona és més important que Nova York perquè és a prop de Vic), la qual cosa ha estat rebuda amb aplaudiments i rialles per part dels assistents.

Response: L'ex lehendakari Juan José Ibarretxe, a una conferència a la Universitat de Vic, ha mostrat el seu descontent amb la sobirania nacional espanyola respecte al dret a decidir dels catalans, i és optimista del que fa al procés independentista a Catalunya i també al País Basc. Ha argumentat, a més, que el procés és necessari en el món actual globalitzat.